5. ΠΟΛΙΤΙΚΗ ΜΕΤΑΦΟΡΩΝ

1. 31993 R 3118: Κανονισμός (ΕΟΚ) αριθ. 3118/93 του Συμβουλίου, της 25ης Οκτωβρίου 1993, για τον καθορισμό των όρων υπό τους οποίους γίνονται δεκτοί στις εθνικές οδικές εμπορευματικές μεταφορές σ' ένα κράτος μέλος μεταφορείς μη εγκατεστημένοι σ' αυτό (ΕΕ L 279, 12.11.1993, σ. 1), όπως τροποποιήθηκε τελευταία από:

- 32002 R 0484: Κανονισμός (ΕΚ) αριθ. 484/2002 του Ευρωπαϊκού Κοινοβουλίου και του Συμβουλίου της 1.3.2002 (ΕΕ L 76, 19.3.2002, σ. 1).

α) Κατά παρέκκλιση του άρθρου 1 του κανονισμού (ΕΟΚ) αριθ. 3118/93 και μέχρι το τέλος του τρίτου έτους από την ημερομηνία προσχώρησης, οι μεταφορείς που είναι εγκατεστημένοι στη Βουλγαρία αποκλείονται από τις εθνικές οδικές εμπορευματικές μεταφορές σε άλλα κράτη μέλη, και οι μεταφορείς που είναι εγκατεστημένοι σε άλλα κράτη μέλη αποκλείονται από τις εθνικές οδικές εμπορευματικές μεταφορές στη Βουλγαρία.

β) Πριν από το τέλος του τρίτου έτους από την ημερομηνία προσχώρησης, τα κράτη μέλη γνωστοποιούν στην Επιτροπή εάν θα παρατείνουν την περίοδο αυτή το πολύ για δύο έτη ή εάν θα εφαρμόζουν στο εξής πλήρως το άρθρο 1 του εν λόγω κανονισμού. Σε περίπτωση απουσίας της κοινοποίησης αυτής, εφαρμόζεται το άρθρο 1 του κανονισμού. Μόνο μεταφορείς εγκατεστημένοι σε κράτη μέλη στα οποία εφαρμόζεται το άρθρο 1 του εν λόγω κανονισμού μπορούν να εκτελούν εθνικές εμπορευματικές μεταφορές στα άλλα κράτη μέλη στα οποία εφαρμόζεται επίσης το άρθρο 1.

γ) Τα κράτη μέλη στα οποία, βάσει του στοιχείου β), εφαρμόζεται το άρθρο 1 του κανονισμού, μπορούν να προσφεύγουν στην κατωτέρω διαδικασία μέχρι το τέλος του πέμπτου έτους από την ημερομηνία προσχώρησης.

Όταν κράτος μέλος από αυτά που μνημονεύονται στο προηγούμενο εδάφιο αντιμετωπίζει σοβαρές διαταραχές στην εθνική του αγορά, ή σε τμήματα της αγοράς, που οφείλονται στις ενδομεταφορές (καμποτάζ) ή επιδεινώνονται από αυτές, όπως σοβαρό πλεόνασμα προσφοράς έναντι της ζήτησης ή απειλή για την οικονομική σταθερότητα ή την επιβίωση σημαντικού αριθμού επιχειρήσεων οδικών μεταφορών, το εν λόγω κράτος μέλος ενημερώνει την Επιτροπή και τα άλλα κράτη μέλη παρέχοντάς τους όλες τις σχετικές λεπτομέρειες. Βάσει των στοιχείων αυτών, το κράτος μέλος μπορεί να ζητήσει από την Επιτροπή να αναστείλει, πλήρως ή εν μέρει, την εφαρμογή του άρθρου 1 του κανονισμού, ώστε να αποκατασταθεί η ομαλότητα.

Η Επιτροπή εξετάζει την κατάσταση βάσει των δεδομένων που έχει παράσχει το εν λόγω κράτος μέλος και αποφασίζει εντός ενός μηνός από την ημερομηνία παραλαβής του αιτήματος σχετικά με τη λήψη μέτρων διασφάλισης. Εφαρμόζεται η διαδικασία της παραγράφου 3, δεύτερο, τρίτο και τέταρτο εδάφιο, και των παραγράφων 4, 5 και 6 του άρθρου 7 του κανονισμού.

Κράτος μέλος που μνημονεύεται στο πρώτο εδάφιο μπορεί, σε επείγουσες και έκτακτες περιπτώσεις, να αναστείλει την εφαρμογή του άρθρου 1 του κανονισμού, απευθύνοντας εκ των υστέρων αιτιολογημένη γνωστοποίηση προς την Επιτροπή.

δ) Ενόσω το άρθρο 1 του κανονισμού δεν εφαρμόζεται δυνάμει των στοιχείων (α) και (β), τα κράτη μέλη μπορούν να ρυθμίζουν την πρόσβαση στις εθνικές τους οδικές εμπορευματικές μεταφορές με προοδευτική ανταλλαγή αδειών ενδομεταφορών (καμποτάζ), βάσει διμερών συμφωνιών. Αυτό μπορεί να περιλαμβάνει τη δυνατότητα πλήρους απελευθέρωσης.

ε) Το αποτέλεσμα της εφαρμογής των στοιχείων α) έως γ) δεν καταλήγει σε μεγαλύτερο περιορισμό της πρόσβασης στις εθνικές οδικές εμπορευματικές μεταφορές από τον ισχύοντα την ημερομηνία υπογραφής της Συνθήκης Προσχώρησης.

2. 31996 L 0026: Οδηγία 96/26/ΕΚ του Συμβουλίου, της 29ης Απριλίου 1996, για την πρόσβαση στο επάγγελμα του οδικού μεταφορέα εμπορευμάτων και επιβατών και αμοιβαίας αναγνώρισης των διπλωμάτων, πιστοποιητικών και άλλων τίτλων που διευκολύνουν την πραγμάτωση του δικαιώματος εγκαταστάσεως των μεταφορέων αυτών στον τομέα των εσωτερικών και διεθνών μεταφορών (ΕΕ L 124, 23.5.1996, σ. 1), όπως τροποποιήθηκε τελευταία από:

- 32004 L 0066: Οδηγία 2004/66/EΚ του Συμβουλίου της 26.4.2004 (ΕΕ L 168, 1.5.2004, σ. 35).

Μέχρι τις 31 Δεκεμβρίου 2010, το άρθρο 3, παράγραφος 3, στοιχείο γ), της οδηγίας 96/26/ΕΚ δεν εφαρμόζεται στη Βουλγαρία για τις επιχειρήσεις μεταφορών που ασχολούνται αποκλειστικά με εσωτερικές οδικές μεταφορές εμπορευμάτων και επιβατών.

Το διαθέσιμο κεφάλαιο και το αποθεματικό των επιχειρήσεων αυτών φτάνει σταδιακά τα ελάχιστα ποσά που καθορίζονται στο εν λόγω άρθρο, σύμφωνα με το ακόλουθο χρονοδιάγραμμα:

- μέχρι την 1η Ιανουαρίου 2007, η επιχείρηση πρέπει να διαθέτει διαθέσιμο κεφάλαιο και αποθεματικό ύψους τουλάχιστον 5850 EUR για το πρώτο και τουλάχιστον 3250 EUR για κάθε επιπλέον όχημα,

- μέχρι την 1η Ιανουαρίου 2008, η επιχείρηση πρέπει να διαθέτει διαθέσιμο κεφάλαιο και αποθεματικό ύψους τουλάχιστον 6750 EUR για το πρώτο και τουλάχιστον 3750 EUR για κάθε επιπλέον όχημα,

- μέχρι την 1η Ιανουαρίου 2009, η επιχείρηση πρέπει να διαθέτει διαθέσιμο κεφάλαιο και αποθεματικό ύψους τουλάχιστον 7650 EUR για το πρώτο και τουλάχιστον 4250 EUR για κάθε επιπλέον όχημα,

- μέχρι την 1η Ιανουαρίου 2010, η επιχείρηση πρέπει να διαθέτει διαθέσιμο κεφάλαιο και αποθεματικό ύψους τουλάχιστον 8550 EUR για το πρώτο και τουλάχιστον 4750 EUR για κάθε επιπλέον όχημα.

3. 31996 L 0053: Οδηγία 96/53/ΕΚ του Συμβουλίου, της 25ης Ιουλίου 1996, σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές (ΕΕ L 235, 17.9.1996, σ. 59), όπως τροποποιήθηκε τελευταία από:

- 32002 L 0007: Οδηγία 2002/7/ΕΚ του Ευρωπαϊκού Κοινοβουλίου και του Συμβουλίου της 18.2.2002 (ΕΕ L 67, 9.3.2002, σ. 47).

Κατά παρέκκλιση του άρθρου 3, παράγραφος 1, της οδηγίας 96/53/ΕΚ, τα οχήματα που συμμορφώνονται με τις οριακές τιμές των κατηγοριών 3.2.1, 3.4.1, 3.4.2, 3.5.1, και 3.5.1 του Παραρτήματος Ι της εν λόγω οδηγίας μπορούν να χρησιμοποιούν μόνο τα τμήματα του βουλγαρικού οδικού δικτύου που δεν έχουν αναβαθμισθεί έως την 31η Δεκεμβρίου 2013, εφόσον συμμορφώνονται με τα βουλγαρικά όρια βάρους ανά άξονα.

Από την ημερομηνία της προσχώρησης, δεν είναι δυνατό να επιβάλλονται στα οχήματα που συμμορφώνονται με τις απαιτήσεις της οδηγίας 96/53/ΕΚ περιορισμοί στη χρήση των κύριων οδών διαμετακόμισης που ορίζονται στο Παράρτημα Ι της απόφασης αριθ. 1692/96/ΕΚ του Ευρωπαϊκού Κοινοβουλίου και του Συμβουλίου, της 23ης Ιουλίου 1996, περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών [7].

Η Βουλγαρία τηρεί το χρονοδιάγραμμα που παρατίθεται στους κατωτέρω πίνακες για την αναβάθμιση του κύριου οδικού της δικτύου. Οι επενδύσεις υποδομής που κάνουν χρήση κονδυλίων από τον προϋπολογισμό της Κοινότητας εξασφαλίζουν ότι οι αρτηρίες κατασκευάζονται ή αναβαθμίζονται με φέρουσα ικανότητα 11,5 τόνων κατ' άξονα.

Παράλληλα με την ολοκλήρωση της αναβάθμισης, επιτελείται βαθμιαίο άνοιγμα του βουλγαρικού οδικού δικτύου, συμπεριλαμβανομένου του δικτύου που μνημονεύεται στο Παράρτημα Ι της απόφασης αριθ. 1692/96/ΕΚ, για τα οχήματα διεθνών μεταφορών που είναι σύμφωνα προς τις οριακές τιμές της οδηγίας. Όσον αφορά τη φόρτωση και την εκφόρτωση, επιτρέπεται, καθ' όλη τη μεταβατική περίοδο και εφόσον είναι τεχνικώς εφικτό, η χρήση μη αναβαθμισμένων οδών του δικτύου δευτερευουσών οδών.

Από την ημερομηνία της προσχώρησης, τα οχήματα διεθνών μεταφορών που διαθέτουν αναρτήσεις πεπιεσμένου αέρα και είναι σύμφωνα προς τις οριακές τιμές της οδηγίας 96/53/ΕΚ δεν υπόκεινται σε καμία προσωρινή πρόσθετη επιβάρυνση σε ολόκληρο το βουλγαρικό δίκτυο οδικών μεταφορών.

Τα προσωρινά πρόσθετα τέλη για τη χρήση μη αναβαθμισμένων τμημάτων του δικτύου από οχήματα διεθνών μεταφορών που δεν διαθέτουν αναρτήσεις πεπιεσμένου αέρα και είναι σύμφωνα προς τις οριακές τιμές της οδηγίας επιβάλλονται αδιακρίτως. Το σύστημα τελών είναι διαφανές και η καταβολή των τελών αυτών δεν συνιστά υπερβολική διοικητική επιβάρυνση ή καθυστέρηση για τους χρήστες· επίσης, η καταβολή των τελών αυτών δεν οδηγεί σε συστηματικό έλεγχο των κατ' άξονα ορίων βάρους στα σύνορα. Η επιβολή των ορίων βάρους κατ' άξονα εξασφαλίζεται αδιακρίτως σε ολόκληρη την επικράτεια και ισχύει επίσης για τα οχήματα με βουλγαρικό αριθμό κυκλοφορίας.

Πρόγραμμα οδικής αναβάθμισης (km)

Πίνακας 1

αριθ. | ΟΔΟΣ | ΤΜΗΜΑ | ΜΗΚΟΣ/ΚΜ | ΑΝΟΙΚΤΟ ΣΤΗΝ ΚΥΚΛΟ-ΦΟΡΙΑ | ΜΕΤΡΟ |

1 | 2 | 3 | 4 | 5 | 6 |

1 | I-5/E-85/ | GABROVO - SHIPKA | 18 | 2014 | ΝΕΑ ΚΑΤΑΣΚΕΥΗ |

2 | I-5/E-85/ | KARDJALI - PODKOVA (MAKAZA) | 18 | 2008 | ΝΕΑ ΚΑΤΑΣΚΕΥΗ |

| | ΥΠΟΣΥΝΟΛΟ | 36 | | |

3 | I-6 | SOFIA - PIRDOP | 56 | 2009 | ΑΠΟΚΑΤΑΣΤΑΣΗ |

4 | I-7 | SILISTRA - SHUMEN | 88 | 2011 | ΑΠΟΚΑΤΑΣΤΑΣΗ |

5 | I-7 | PRESLAV - E-773 | 48 | 2010 | ΑΝΑΚΑΤΑΣΚΕΥΗ |

| | ΥΠΟΣΥΝΟΛΟ | 136 | | |

6 | I-9/Е-87/ | ΣΥΝΟΡΑ ΡΟΥΜΑΝΙΑΣ - BALCHIK | 60 | 2009 | ΑΠΟΚΑΤΑΣΤΑΣΗ |

7 | II-12 | VIDIN - ΣΥΝΟΡΑ ΣΕΡΒΙΑΣ ΚΑΙ ΜΑΥΡΟΒΟΥΝΙΟΥ | 26 | 2008 | ΑΝΑΚΑΤΑΣΚΕΥΗ |

8 | II-14 | VIDIN - KULA - ΣΥΝΟΡΑ ΣΕΡΒΙΑΣ ΚΑΙ ΜΑΥΡΟΒΟΥΝΙΟΥ | 42 | 2009 | ΑΝΑΚΑΤΑΣΚΕΥΗ |

9 | II-18 | ΠΕΡΙΦΕΡΕΙΑΚΗ ΟΔΟΣ ΣΟΦΙΑΣ - ΒΟΡΕΙΟ ΤΟΞΟ | 24 | 2014 | ΝΕΑ ΚΑΤΑΣΚΕΥΗ |

10 | II-19 | SIMITLI - GOTSE DELCHEV - ΕΛΛΗΝΙΚΑ ΣΥΝΟΡΑ | 91 | 2008 | ΑΠΟΚΑΤΑΣΤΑΣΗ |

11 | II-29 | DOBRICH - VARNA | 21 | 2010 | ΑΠΟΚΑΤΑΣΤΑΣΗ |

12 | II-35 | LOVECH - KARNARE | 28 | 2011 | ΑΝΑΚΑΤΑΣΚΕΥΗ |

13 | II-53 | SLIVEN - YAMBOL | 25 | 2010 | ΑΠΟΚΑΤΑΣΤΑΣΗ |

14 | II-55 | GURKOVO - NOVA ZAGORA | 26 | 2010 | ΑΠΟΚΑΤΑΣΤΑΣΗ |

15 | II-55 | NOVA ZAGORA - SVILENGRAD | 81 | 2012 | ΑΠΟΚΑΤΑΣΤΑΣΗ |

| | ΥΠΟΣΥΝΟΛΟ | 107 | | |

16 | II-57 | STARA ZAGORA - RADNEVO | 42 | 2010 | ΑΠΟΚΑΤΑΣΤΑΣΗ |

17 | II-62 | KΥUSTENDIL - DUPNITSA | 26 | 2011 | ΑΝΑΚΑΤΑΣΚΕΥΗ |

18 | II-63 | PERNIK - ΣΥΝΟΡΑ ΣΕΡΒΙΑΣ ΚΑΙ ΜΑΥΡΟΒΟΥΝΙΟΥ | 20 | 2010 | ΑΝΑΚΑΤΑΣΚΕΥΗ |

19 | II-73 | SHUMEN - KARNOBAT | 44 | 2012 | ΑΝΑΚΑΤΑΣΚΕΥΗ |

20 | II-73 | SHUMEN - KARNOBAT | 119 | 2011 | ΑΝΑΚΑΤΑΣΚΕΥΗ |

| | ΥΠΟΣΥΝΟΛΟ | 63 | | |

21 | II-78 | RADNEVO - TOPOLOVGRAD | 40 | 2013 | ΑΠΟΚΑΤΑΣΤΑΣΗ |

22 | II-86 | ASENOVGRAD - SMOLYAN | 72 | 2014 | ΑΝΑΚΑΤΑΣΚΕΥΗ |

23 | II-98 | BURGAS - MALKO TARNOVO | 64 | 2014 | ΑΝΑΚΑΤΑΣΚΕΥΗ |

24 | III-197 | GOTSE DELCHEV - SMOLYAN | 87 | 2013 | ΑΝΑΚΑΤΑΣΚΕΥΗ |

25 | III-198 | GOTSE DELCHEV - ΣΥΝΟΡΑ ΠΡΩΗΝ ΓΙΟΥΓΚΟΣΛΑΒΙΚΗΣ ΔΗΜΟΚΡΑΤΙΑΣ ΤΗΣ ΜΑΚΕΔΟΝΙΑΣ | 95 | 2013 | ΑΝΑΚΑΤΑΣΚΕΥΗ |

26 | III-534 | ELENA - NOVA ZAGORA | 52 | 2012 | ΑΝΑΚΑΤΑΣΚΕΥΗ |

27 | III-534 | NOVA ZAGORA - SIMEONOVGRAD | 53 | 2014 | ΑΝΑΚΑΤΑΣΚΕΥΗ |

| | ΥΠΟΣΥΝΟΛΟ | 105 | | |

28 | III-601 | KYUSTENDIL - ΣΥΝΟΡΑ ΠΡΩΗΝ ΓΙΟΥΓΚΟΣΛΑΒΙΚΗΣ ΔΗΜΟΚΡΑΤΙΑΣ ΤΗΣ ΜΑΚΕΔΟΝΙΑΣ | 27 | 2011 | ΝΕΑ ΚΑΤΑΣΚΕΥΗ |

29 | III-622 | KYUSTENDIL - ΣΥΝΟΡΑ ΠΡΩΗΝ ΓΙΟΥΓΚΟΣΛΑΒΙΚΗΣ ΔΗΜΟΚΡΑΤΙΑΣ ΤΗΣ ΜΑΚΕΔΟΝΙΑΣ | 31 | 2013 | ΝΕΑ ΚΑΤΑΣΚΕΥΗ |

30 | III-865 | SMOLYAN - MADAN | 15 | 2011 | ΑΝΑΚΑΤΑΣΚΕΥΗ |

31 | III-867 | SMOLYAN - KARDJALI | 69 | 2014 | ΑΝΑΚΑΤΑΣΚΕΥΗ |

32 | III-868 | ΠΑΡΑΚΑΜΨΗ SMOLYAN | 40 | 2012 | ΝΕΑ ΚΑΤΑΣΚΕΥΗ |

33 | IV-410068 | SIMITLI - ΣΥΝΟΡΑ ΠΡΩΗΝ ΓΙΟΥΓΚΟΣΛΑΒΙΚΗΣ ΔΗΜΟΚΡΑΤΙΑΣ ΤΗΣ ΜΑΚΕΔΟΝΙΑΣ | 28 | 2009 | ΝΕΑ ΚΑΤΑΣΚΕΥΗ |

34 | | ΠΑΡΑΚΑΜΨΗ PLOVDIV | 4 | 2014 | ΝΕΑ ΚΑΤΑΣΚΕΥΗ |

| A1 | ΑΥΤΟΚΙΝΗΤΟΔΡΟΜΟΣ "TRAKIA" - STARA ZAGORA - KARNOBAT | | | |

35 | | LOT 2 | 33 | 2010 | ΝΕΑ ΚΑΤΑΣΚΕΥΗ |

36 | | LOT 3 | 37 | 2011 | ΝΕΑ ΚΑΤΑΣΚΕΥΗ |

37 | | LOT 4 | 48 | 2014 | ΝΕΑ ΚΑΤΑΣΚΕΥΗ |

| | ΥΠΟΣΥΝΟΛΟ | 118 | | |

| | ΣΥΝΟΛΟ | 1598 | | |

Πίνακας 2

| 2008 | 2009 | 2010 | 2011 | 2012 | 2013 | 2014 | |

ΜΕΤΡΟ | | | | | | | | |

ΑΠΟΚΑΤΑΣΤΑΣΗ | 91 | 116 | 114 | 88 | 81 | 40 | 0 | |

ΑΝΑΚΑΤΑΣΚΕΥΗ | 26 | 42 | 68 | 88 | 96 | 182 | 258 | |

ΝΕΑ ΚΑΤΑΣΚΕΥΗ | 18 | 28 | 33 | 64 | 40 | 31 | 94 | |

| 135 | 186 | 215 | 240 | 217 | 253 | 352 | 1598 km |

[7] ΕΕ L 228, 9.9.1996, σ. 1. Απόφαση όπως τροποποιήθηκε τελευταία με την απόφαση αριθ. 884/2004/ΕΚ (ΕΕ L 167, 30.4.2004, σ. 1).

--------------------------------------------------